
Csodatevő Eumeniosz atyának, Gortina püspökének emléke.
A csütörtök esti alkonyati zsolozsmán
„Uram, tehozzád...” után
1. hang. Minta: A mennyei rendeknek öröme...
A mi üdvösségünk fölemelt keresztfája, * melyre Krisztus, a mindenség Élete * megengedte, hogy reászegezzék kezét, * minden hívőt összegyűjt, * hogy az ünneplők énekszavával *’ boruljon le az ő isteni zsámolya előtt. 
Jertek, hívek, ünnepeljük a Föltámadás‑templom * fölszentelési évfordulóját, * ez ünnepen a sötétségben lévőkre * az élet és az enyészhetetlenség nagy fénye derült föl! * Emeljük föl a kereszt élethordozó fáját, *’ és boruljunk le az Üdvözítő Krisztus előtt!
A nagy Mózes egykor a Sínai-hegyen * kereszt alakban emelte föl kezét a magasba * és a te keresztedet jelképezte, melyet ma fölmagasztalunk, Krisztus Istenünk, * s amely a földön mindazokat megszenteli, *’ akik előtte leborulva híven imádnak téged.
4. hang. Minta: Mint a vértanúk...
Lelkedet és testedet a szenvedélyektől megtisztítottad, * a Szentlélek hajlékává lettél, * főpappá fölkenve ékesen tevékenykedtél, * ügyes harcostársnak bizonyultál, Eumeniosz, * a szent angyalok társaságába léptél, * az Úr dicsőségének örökségébe kerültél, *’ és könyörögsz azokért kik téged magasztalnak.
Dicséretes életed erényekkel tündökölt, * csodatételek fényében ragyogott * és az egész földkerekségen híressé tett téged, teljesen boldog, * biztos fényű csillaggá, szentek lakótársává, * a szent város polgárává, angyalok honfitársává, *’ csodatevő, magasztalásra méltó főpap!
A krétai nép büszkeségét, * Gortina elöljáróját, * az Egyház megingathatatlan alapját, * a csodáival nagy hírre szert tett, * hatalma révén dicsőségessé lett Eumeniosz főpapot, * ki megvilágosítja a sötétségben levő lelkeket, * mint a hívek csillagserege, *’ összegyülekezve hangos énekszóval dicsőítsük!
Dicsőség... most és... 4. hang
A te drága kereszted hatalmát mutatta meg előképben Mózes, * mikor a Sínai pusztában legyőzte ellenfelét Amalekot. * Mert mikor kereszt alakban kitárta karját, * erőre kapott a nép, ó Krisztus! * És most ugyanez az esemény teljesedik be velünk. * Ma fölemelik a keresztet, * és elmenekülnek a gonosz lelkek. * Ma az egész teremtés megszabadul az enyészettől, * a kereszt által ránk minden kegyelem kiáradt. * Azért örvendezve boruljunk le mindnyájan, és mondjuk: *’ Mily nagyok a te műveid, Uram, dicsőség néked! 

Előverses sztihirák
6. hang
Elviselted a pofonokat s a megfeszítést, * és a gyalázkodást, Hosszantűrő, * mert azt akartad, hogy mindenki megszabaduljon a csábító kezéből, * egyetlen Életadó, *’ Nagykegyelmű és Emberszerető! 
Elővers: Magasztaljátok a mi Urunkat, Istenünket, és boruljatok le lába zsámolya előtt, mert ő szent!
Tisztelem, jóságos Üdvözítőnk, * a te keresztedet, * a szögeket és a lándzsát, * melyekkel mindenkit megszabadítottál az enyészettől, * egyetlen Életadó, * mindnyájunk jótevője, *’ emberszerető Üdvözítőnk!
Elővers: Isten a mi Királyunk öröktől fogva, szabadulást szerzett a föld közepette.
Keresztre szögeztek téged érettem, * végtelenül jóságos Üdvözítőm, * megvertek, gyalázattal illettek, Megváltóm, * ecettel itattak, és lándzsával átdöftek, *’ ó Bűntelen, s mindezt eltűrted!
Dicsőség... most és... 6. hang
Ma előtűnik a keresztfa, * ma elenyésznek a gonosztevők, * ma megvilágosodást nyernek a hit által a királyok. * A fa által bukott el Ádám, * most pedig a démonok a Fától rettegnek. *’ Mindenható Urunk, dicsőség néked!

.Tropár(ok)
1. hang
	Üdvözítsd, Uram, a te népedet, * és áldd meg a te örökségedet, * adj győzelmet ellenségei fölött hazánknak, *’ s kereszteddel őrizd meg a te népedet!
